cyanic-selkie/wikianc huggingface dataset:
இசுலாம் சகர்
தொடருந்து
மண்டல வழித்தடம் :இத்தகைய வண்டிகள் அனைத்தும், இந்த பெரிய நகரில் இருந்து மற்றொரு பெரிய நகரத்திற்கு, அதாவது இரண்டு முக்கிய மண்டலங்களை இணைக்கும் தொடருந்து வண்டிகளைக் கொண்டு, சில நிறுத்தங்களைத் தவிர, கிட்டத்தட்ட எல்லா நிலையங்களிலும் நின்று தனது பயணிகளுக்கு பயன்படுகிறது.
இன்டர்ரெஜியோ வழித்தடம் : இரண்டு பெரிய முக்கிய நகரங்களின் மையங்களை இணைக்கும் வசதியை, இத்தகைய வண்டிகள் அனைத்தும், வழியில் வரும் அனைத்துப்பெரிய மற்றும் சில சிறிய நிலையங்களில் நின்று செல்லும் பயண வசதியைத் தருகின்றன.
இன்டர்ரெஜியோ-விரைவுவண்டி வழித்தடம் : இத்தகைய வண்டிகள் அனைத்தும், இரண்டு முக்கிய மையங்களை இணைக்கும் தொடருந்து வண்டிகளை இயங்கி, வழியில் வரும் முக்கிய தொடருந்து நிலையங்களில் மட்டும் நின்று பயணிகளுக்கு பயனாகின்றன.
நகரிடை வழித்தடம் : இரண்டு அல்லது அதற்கும் மேற்பட்ட முக்கிய தொடருந்து நடுவங்களுக்கு இடையே இயங்கி, அந்நடுவ மக்களின் பயண வசதியை ஈடு செய்கின்றன. இந்த தொடருந்துஇணைக்கும் சேவைகள், இடையில் நிறுத்தங்கள் இல்லாமல், விரைந்து ஓடி, இரண்டு நகரங்களுக்கு இடையில் மட்டும் செயற்படுகின்றன.
வெளி இணைப்புகள்
பகுப்பு:Coordinates on Wikidata பகுப்பு:ஈரானின் நகரங்கள்
அமர் பிரசாத் ரே
அமர் பிரசாத் ரே (Amar Prasad Ray) ஓர் இந்திய மருத்துவர் மற்றும் மலேரிய நோயியல் நிபுணர் ஆவார். 1913 ஆம் ஆண்டு இவர் பிறந்தார். சமூக ஆரோக்கியம் மற்றும் இந்தியாவில் மலேரியா தொற்றுநோய் மேலாண்மை ஆகியவற்றில் நிபுணத்துவம் பெற்றவராகப் புகழ் பெற்றார். 1962 ஆம் ஆண்டில் இந்திய தேசிய அறிவியல் அகாடமியின் தேர்ந்தெடுக்கப்பட்ட உறுப்பினராக இருந்தார். 1974 ஆம் ஆண்டில் உலக சுகாதார அமைப்பும் இவருக்கு ஆளுமை விருதை வழங்கி சிறப்பித்துள்ளது. 1967 ஆம் ஆண்டு இந்திய அரசாங்கமும் சமூகத்திற்கு இவர் செய்த பங்களிப்புகளுக்காக இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவிக்கப்பட்டார். இவர் கல்யாணி ரே என்பவரை மணந்தார். இத்தம்பதியருக்கு ரவீந்திரநாத் ரே, எல்லா சென் மற்றும் உஷா மேத்தா ஆகிய மூன்று குழந்தைகள் பிறந்தனர்.
மேற்கோள்கள்
பகுப்பு:1913 பிறப்புகள் பகுப்பு:வாழும் நபர்கள் பகுப்பு:பத்மசிறீ விருது பெற்றவர்கள் பகுப்பு:இந்திய மருத்துவர்கள் பகுப்பு:பத்மசிறீ விருது பெற்ற மருத்துவத்துறையினர்
சிறிய லபாட்டி
சிறிய லபாட்டி (Big Lapati ) என்பது இந்தியாவின் ஒன்றியப் பகுதியான அந்தமான் நிக்கோபார் தீவுகளிலுள்ள நிகோபார் மாவட்டத்தில் இருக்கும் ஒரு கிராமம் ஆகும். இக்கிராமம் கார் நிகோபர் தாலுக்காவில் பெரிய லபாட்டிக்கு அருகில் அமைந்துள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின் படி சிறிய லபாட்டி கிராமத்தில் மொத்தம் 242 குடும்பங்கள் வாழ்ந்தனர். 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 83.12% ஆகும்.
மேற்கோள்கள்
பகுப்பு:கார் நிகோபார் வட்டத்திலுள்ள கிராமங்கள்
கொத்தர்வெளி
கொத்தர்வெளி அல்லது ஆக்கர்வெளி எனப்படுவது கணினி, தானியங்கியல், மரவேலை, உற்பத்தி போன்ற தொழிற்கலைகள், தொழில்நுட்பம், அறிவியல் துறைகளில் ஈடுபாடு உள்ளவர்களுக்கான ஒரு பொதுவிடம் ஆகும். தன்னார்வலர்கள் பழகவும் ஒன்றுசேர்ந்து இயங்கவும் இந்த இடங்கள் பயன்படுகின்றன. பெரும்பாலும் குமுகத்தால் இயக்க வைக்கப்படும் இந்த இடங்களில் பலதரப்பட்ட கருவிகள், கணினிகள், முப்பரிமாண அச்சுப்பொறிகள், மூலப் பொருள்கள், வேலை மேசைகள் போன்றவை இருக்கும்.
இவற்றையும் பார்க்க
பகுப்பு:தொழில்நுட்பமும் சமூகமும் பகுப்பு:கல்வி பகுப்பு:தொழிற்கலைகள்
நயம்பாடி ஊராட்சி
நயம்பாடி ஊராட்சி (Nayampadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1545 ஆகும். இவர்களில் பெண்கள் 765 பேரும் ஆண்கள் 780 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திரா காந்தி அமைதிப் பரிசு
இந்திரா காந்தி அமைதிப் பரிசு அல்லது இந்திரா காந்தி பரிசு அல்லது அமைதி, ஆயுதத்துறப்பு மற்றும் வளர்ச்சிக்கான இந்திரா காந்தி பரிசு இந்தியாவால் ஆண்டுதோறும் தனிநபர் அல்லது நிறுவனங்களுக்கு பன்னாட்டு அமைதி, வளர்ச்சி மற்றும் புதிய பொருளியல் அமைப்பு, அறிவியல் கண்டுபிடிப்புகள் மக்கள்நலனுக்கு பயன்படுத்துதல் மற்றும் தனிநபர் சுதந்திரத்தை விரிவுபடுத்தல் போன்றவற்றிற்கு அவர்களது பங்களிப்பை கௌரவிக்கும் விதமாக வழங்கப்படும் பரிசாகும். இந்திய ரூபாய்கள் 25 இலட்சம் ரொக்கத் தொகையும் பாராட்டிதழும் பரிசாக கொடுக்கப்படுகிறது. 2009 ஆம் ஆண்டுவரை 23 நபர்கள் இப்பரிசினைப் பெற்றுள்ளனர். இந்திராகாந்தி நினைவு அறக்கட்டளையினால் அமைக்கப்படும் பன்னாட்டுக்குழு பரிசினுக்கு உரியவர்களை தேர்ந்தெடுக்கிறது.
மேலும் பார்க்க
பகுப்பு:அமைதிப் பரிசுகள் பகுப்பு:இந்திய விருதுகள் பகுப்பு:இந்திரா காந்தியின் நினைவுச்சின்னங்களும் நினைவிடங்களும்
மிசிடசு பேல்காரியசு
மிசிடசு பேல்காரியசு (Mystus falcarius) என்பது இந்தியா மற்றும் மியான்மரில் காணப்படும் கெளிறு மீன் சிற்றினமாகும். இது ஐராவதி நதி, பெரும் தென்னாசெரிம் ஆறு மற்றும் சிண்ட்வின் ஆறுகளின் காணப்படுகிறது. இதனுடைய சரியான எண்ணிக்கை அறியப்படவில்லை. ஆனால் இதனுடைய எண்ணிக்கை அதிக அளவில் இருப்பதாகக் கருதப்படுகிறது. மேலும் சரியான அச்சுறுத்தல்கள் எதுவும் அறியப்படவில்லை. இதனால் பன்னாட்டு இயற்கை பாதுகாப்புச் சங்கம் இந்த மீனைக் குறைந்த கவலை சிற்றினமாகக் கருதுகிறது. இந்த மீன் உணவுக்காகப் பிடிக்கப்படுகிறது.
கிளிமங்கலம் ஊராட்சி
கிளிமங்கலம் ஊராட்சி (Kilimangalam Gram Panchayat), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1724 ஆகும். இவர்களில் பெண்கள் 825 பேரும் ஆண்கள் 899 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அண்ணா சுப்பிரமணியன்
அண்ணா சுப்பிரமணியன் (Sri Anna Subramanian), நண்பர்களாலும், அன்பர்களாலும் சுருக்கமாக அண்ணா என அழைக்கப்படும் அண்ணா சுப்பிரமணியன் ஆன்மீக எழுத்தாளர் ஆவார். இவர் நூற்றிக்கும் மேற்பட்ட ஆன்மீக, சமய நூல்களை சமசுகிருத மொழியிலிருந்து தமிழில் மொழிபெயர்த்துள்ளார்.
இவர் சென்னை இராமகிருஷ்ண மடத்தின், மயிலாப்பூர்  ஆதரவற்றோர் பள்ளியின் ஆசிரியராகவும், முதல்வரகவும், இயக்குநராகவும் தமது 97வது வயது வரை பணியாற்றியவர்.
இளமை வாழ்க்கை
பிற்காலத்தில் அண்ணா (ANNA) அழைக்கப்பட்ட சுப்பிரமணியண், நாகநரசிம்மன் - அருந்ததி இணையருக்கு 20 செப்டம்பர் 1895ல், திருச்செங்கோட்டில் பிறந்தவர். திருச்சிராப்பள்ளியில் பள்ளிப் படிப்பை முடித்து, சென்னை, இராமகிருஷ்ண மடத்தின், மயிலாப்பூர் ஆதரவற்றோர் பள்ளி ஆசிரியராக பொறுப்பேற்றார்.
எழுத்தாளராக
1957ல் அண்ணா சுப்பிரமணியன் பகவத் கீதைக்கு விளக்க உரை நூலை வெளியிட்டார். நூற்றுக்கும் மேற்பட்ட சமசுகிருத ஆன்மிக நூல்களை தமிழில் மொழிபெயர்த்துள்ளார்.
அண்ணாவின் படைப்புகள்
அண்ணாவின் படைப்புகள் முழுவதும் சென்னை, இராமகிருஷ்ண மடத்தின் மூலம் வெளியானது.
• 2
வெளி இணைப்புகாள்
பகுப்பு:1895 பிறப்புகள் பகுப்பு:சேலம் மாவட்ட நபர்கள் பகுப்பு:இந்திய எழுத்தாளர்கள் பகுப்பு:தமிழக எழுத்தாளர்கள் பகுப்பு:சமசுகிருத-தமிழ் மொழிபெயர்ப்பாளர்கள்
நாதிர் ஷா
நாதிர் ஷா (Nader Shah) ஈரானை ஆட்சி செய்த ஓர் அரசனாவார். இவர் பிறந்தது 1688 என்றும் ஆகஸ்டு மாதம் 6 ஆம் தியதி 1698 என்றும் இரு தகவல்கள் உள்ளன. இவர் சூன் 19, 1747 ஆம் ஆண்டு மரணமடைந்தார். இவரை பாரசீகத்தின் நெப்போலியன் அல்லது இரண்டாம் அலெக்சாந்தர் என்று சில வரலாற்றாசிரியர்கள் அழைக்கின்றனர்.. நாதிர் ஷா வடக்கு பாரசீகத்தின் பழங்குடி இனமான அப்சரித்து வம்சத்தைச் சார்ந்தவர்.
இந்தியா மீதான படையெடுப்பு
1738 ஆம் ஆண்டு கந்தகாரை கைப்பற்றிய நாதிர் ஷா சிந்து ஆற்றை கடந்து, கைபர் கணவாய் வழியாக இந்தியாவில் புகுந்து, தில்லி மொகலாய மன்னர் [[முகம்மது ஷாவின் படைக்கும், நாதிர் ஷாவின் படைக்கும் 1739 ல் அரியானாவின் கர்னால் பகுதியில் போர் நடைபெற்றது. இப்போரில் 30 ஆயிரத்திற்கும் மேற்பட்டோரை நாதிர் ஷாவின் படை கொன்று குவித்தது. தோல்வியடைந்த முகம்மது ஷா, நாதிர் ஷாவுடன் மேற்கொண்ட உடன்படிக்கையின் விளைவாக கோஹினூர் வைரமும், விலை மதிப்பு மிக்க மயிலாசனமும், கோடிக்கணக்கான ரூபாய் மதிப்புள்ள தங்க நகைகளும் நாதிர் ஷாவுக்கு கொடுக்கப்பட்டன. முகமது ஷாவின் மகளை, தன் மகனுக்கு திருமணம் செய்வித்தான்.
வெளி இணைப்புகள்
பகுப்பு:ஈரானிய அரசியல்வாதிகள் பகுப்பு:1747 இறப்புகள் பகுப்பு:1698 பிறப்புகள்
இந்திய தகவல் தொழில்நுட்ப நிறுவனம், அகர்தலா
அகர்தலாவிலுள்ள இந்திய தகவல் தொழில்நுட்ப நிறுவனம் (Indian Institute of Information Technology, Agartala) இந்தியாவில் இலாப நோக்கற்ற பொது-தனியார் கூட்டாண்மை மாதிரியின் கீழ் நிறுவப்பட்ட 20 இந்திய தகவல் தொழில்நுட்ப நிறுவனங்களில் ஒன்றாகும். அகர்தலாவிற்கு அருகிலுள்ள போத்யங்னாகரத்து கிராமத்தில் 52 ஏக்கர் பரப்பளவில் நிரந்தர வளாகத்தின் கட்டுமானப் பணிகள் முடிவடையும் வரை, இந்நிறுவனம் அகர்தலா தேசிய தொழில்நுட்ப நிறுவன வளாகத்திற்குள் செயல்படும் என அறிவிக்கப்பட்டு செயல்பட்டு வருகிறது.
மேற்கோள்கள்
பகுப்பு:இந்திய பல்கலைக்கழகங்கள் பகுப்பு:இந்திய தொழில்நுட்பக் கழகங்கள்
பியேர்
பியேர் அமெரிக்காவின் தென் டகோட்டா மாநிலத்தின் தலைநகரம் ஆகும். 2000 ஆம் ஆண்டிற்கான மதிப்பீட்டின் படி, 13,876 மக்கள் வாழ்கிறார்கள்.
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:தென் டகோட்டா
பி. சுந்தரய்யா
'''பி. சுந்தரய்யா''' (1 மே 1913 – 19 மே 1985) இந்திய பொதுவுடமை (மார்க்சிஸ்டு) கட்சியின்  நிறுவன உறுப்பினரும்,  தெலுங்கானா மக்களின் ஆயுதப் போராட்டத்தின் தலைவர்களுள் ஒருவரும் ஆவார். பி. எஸ். என்று மக்களால் நேசத்துடன் அழைக்கப்பட்டார்.
பிறப்பு, ஆரம்ப வாழ்க்கை
புச்சலப்பள்ளி சுந்தரராம ரெட்டி என்ற பெயரைக் கொண்ட பி. சுந்தரய்யா 1 மே 1913 அன்று ஆந்திரப் பிரதேசத்தின்  நெல்லூர் மாவட்டம்  அழகின்படுவில்  பிறந்தார் .சிறுவனாக இருந்த போது அவருடைய முதல் பொது நடவடிக்கை என்பது தன்னுடைய கிராமத்தில் தலித்துகளுக்கு எதிராக நடைமுறைப் படுத்தப்பட்டு வந்த சாதிய ஒடுக்குமுறை களுக்கு எதிராகக் கிளர்ச்சி செய்து உண்ணாவிரதம் மேற்கொண்டதாகும். தென்னிந்தியாவிற்கு விஜயம் செய்த முதல் கம்யூனிஸ்ட்டான அமீர் ஹைதர் கான் மூலம், கம்யூனிஸ்ட் கட்சிக்குத் தேர்ந்தெடுக்கப்பட்டார்.
பொதுவுடைமை இயக்கத்தில்
சென்னை லயோலா கல்லூரியில் படிக்கும் பொழுது சுதந்திர போராட்ட இயக்கத்திலும், பின்னர் பொதுவுடைமை இயக்கத்திலும் அதிக ஆர்வம் கொண்டார். 1932ம் ஆண்டு உப்புச் சத்தியாக்கிரகத்தில் பங்கேற்று தஞ்சாவூர் சிறுவர் சிறை, திருச்சி மற்றும் இராஜமகேந்திரபுரம் சிறைகளில் தண்டனைக் காலத்தை கழித்தார். 1933-34ம் ஆண்டுகளில் தென்னியதியாவில் பொதுவுடைமைக் கட்சியை உருவாக்க வந்த தோழர் அமீர் ஹைதர்கானின் தொடர்பால் கம்யூனிஸ்ட் கட்சிக்குள் ஈர்க்கப்பட்டார். பின்னர் 1934ம் ஆண்டில் கம்யூனிஸ்ட் கட்சியின் மத்திய குழு உறுப்பினரானார். அவருக்கு கட்சி ஆந்திரா, தமிழ்நாடு மற்றும் கேரளாவில் கட்சியை உருவாக்கும் பணியை அளித்தது. அதை அவர் வெற்றிகரமாகச் செய்து முடித்தார். 24 வயது இருக்கும் போதே 1936-ல் அவர் கம்யூனிஸ்ட் கட்சியின் மத்திய குழு உறுப்பினராக மாறினார். நாட்டில் கட்சி மத்தியத்துவப்படுத்தப்பட்ட கட்சியாக மறுசீரமைப்பு செய்யப்பட்டபின் அமைக்கப்பட்ட முதல் மத்திய குழுவாக அதுஇருந்தது. தென்னிந்தியாவில் பொதுவுடமைக் கட்சியைக் கட்டும் பணி அவரிடம் ஒப்படைக்கப் பட்டிருந்தது. ‘‘கேரளாவில் கம்யூனிஸ்ட் கட்சியின் வரலாறு’’ என்ற நூலில் இ.எம்.எஸ். நம்பூதிரிபாட் எழுதியிருப்பது போல, கேரளாவில் கம்யூனிஸ்ட்டுகளின் முதல் பிரிவைத் தெரிவு செய்ததில் பி.சுந்தரய்யா முக்கிய பங்கு ஆற்றியிருக்கிறார். 1939ம் ஆண்டில் இரண்டாம் உலக யுத்தம் தொடங்கியவுடன் கம்யூனிஸ்ட் கட்சி அந்த யுத்தத்தை எதிர்த்தது. இதனால் ஆத்திரம் கொண்ட ஆங்கிலேய அரசாங்கம் 1940ம் ஆண்டில் நாடு முழுவதிலும் கம்யூனிஸ்டுகளை கைது செய்த பொழுது சுயதரய்யா கைதாகாமல் தப்பினார். சென்னையில் தென்னிந்தியாவுக்கான கட்சியின் தலைமறைவு மையத்தை உருவாக்கி வழிகாட்டினார். 1942ம் ஆண்டில் தடை நீங்கிய பின், அவர் கட்சியின் முடிவுப்படி பம்பாயிலிருந்த கட்சியின் தலைமையகத்திலிருந்து செயல்பட்டார். கட்சிக்கென ‘பீப்பிள்ஸ் பப்ளிசிங் ஹவுஸ்’ என்ற புத்தக நிலையத்தை உருவாக்கினார். 1943ம் ஆண்டில் ஜப்பானியப் படைகள் இந்தியக் கடற்கரைப் பகுதிகளில் நுழைந்து இந்த நாட்டை கைப்பற்றக் கூடும் என்ற நிலையில் கம்யூனிஸ்ட் கட்சி நாடு முழுவதும் சென்று கட்சி ஊழியர்களுக்கு ஆயுதப் பயிற்சி அளிக்க முடிவு செய்து, அந்தப் பணியை சுந்தரய்யாவிடம் ஒப்படைத்தது. அவர் நாடு முழுவதும் சென்று தோழர்களுக்கு ஆயுதப் பயிற்சி அளித்தார்.
இந்திய பொதுவுடமைக் கட்சி (மார்க்சிஸ்ட்)இல் அவரது பணி
1952ம் ஆண்டில் மாநிலங்களவைக்கு தேர்ந்தெடுக்கப்பட்ட சுந்தரய்யா இந்திய கம்யூனிஸ்ட் கட்சியின் நாடாளுமன்றக் குழுவின் தலைவராக நியமிக்கப்பட்டார். 1955ம் ஆண்டில் நடைபெற்ற முதல் ஆந்திர மாநிலத் தேர்தலில் வெற்றி பெற்ற சுந்தரய்யா சட்டமன்றத்தில் கட்சியின் தலைவராக தேர்ந்தெடுக்கப்பட்டார்.1955ம் ஆண்டிலிருயது இந்திய கம்யூனிஸ்ட் கட்சிக்குள் தோன்றிய வர்க்க சமரசப் போக்கு தொடர்ந்து நீடித்து, கட்சி 1964ம் ஆண்டில் பிளவுபட்டது. மார்க்சிஸ்ட் கம்யூனிஸ்ட் கட்சி என்பது உருவாயிற்று.அவ்வாண்டு நவம்பர் மாதம் கல்கத்தாவில் நடைபெற்ற கட்சியின் ஏழாவது அகில இந்திய மாநாட்டில் அவர் மார்க்சிஸ்ட் கம்யூனிஸ்ட் கட்சியின் பொதுச் செயலாளராக தேர்ந்தெடுக்கப்பட்டு, 1977ம் ஆண்டு வரை(பன்னிரண்டு ஆண்டு காலம்) அப்பொறுப்பில் செயல்பட்டார். பின்னர் அவர் ஆந்திராவிற்கு திரும்பி, அங்கே கட்சியின் மாநிலச் செயலாளர் ஆனார்.1967இல் அக் கட்சியின் மத்திய குழுவால் நிறைவேற்றப் பட்ட ‘கட்சி ஸ்தாபனத்தின் பணிகள்’ என்கிற புரட்சிகர அமைப்பிற்கான செயல் திட்டத்தில் அவரது முத்திரையைப் பெற்றிருக்கிறது. 1968ம் ஆண்டிலிருந்து மார்க்சிஸ்ட் கட்சிக்குள் தோன்றிய இடது அதிதீவிரப் போக்கிற்கு எதிராக அவர் இதரதோழர்களுடன் சேர்ந்து பெரும் அரசியல் தத்துவார்த்தப் போராட்டத்தை நடத்தினார். 1975-76ம் ஆண்டுகளில் அவசரநிலை பிரகடனம் நாட்டில் அமலில் இருந்த போது தலைமறைவாகச் சென்று கட்சிப்பணியாற்றினார்.
இறப்பு
உடல் நலக் குறைவு காரணமாக சென்னை மருத்துவமனையில் அனுமதிக்கப்பட்ட அவர் 1985ம் ஆண்டு மே மாதம் 19ம் தேதி அதிகாலையில் உயிர் நீத்தார்.
மேற்கோள்கள்
பகுப்பு:பொதுவுடமைவாதிகள் பகுப்பு:இந்திய அரசியல் கட்சித் தலைவர்கள் பகுப்பு:இந்திய அரசியல்வாதிகள் பகுப்பு:இந்திய விடுதலைப் போராட்ட வீரர்கள் பகுப்பு:1913 பிறப்புகள் பகுப்பு:1985 இறப்புகள் பகுப்பு:இந்திய இறைமறுப்பாளர்கள்
மலை சமவெளி சிட்டுக்குருவி
மலை சமவெளி சிட்டுக்குருவி (Plain mountain finch) என்பது பிரங்கிலிடியே குடும்பத்தை சாா்ந்த ஒரு சிட்டுக்குருவி இனம் ஆகும். இவை ஆப்கானிஸ்தான், பூடான், இந்தியா, கசகஸ்தான், மியான்மார், பாகிஸ்தான், தஜிகிஸ்தான், திபெத்து, துருக்மெனிஸ்தான் ஆகிய நாடுகளில் காணப்படுக்ன்றன. இவற்றின் இயற்கை வசிப்பிடம் மித புல்தரைகள் மற்றும் காட்டின் மேடான பகுதிகள் ஆகும். இவை இமயமலையின் பெரும்பகுதியை தங்கள் வாழிடமாக கொண்டுள்ளன.
சான்றுகள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியப் பறவைகள் பகுப்பு:மங்கோலியப் பறவைகள் பகுப்பு:நடு ஆசியப் பறவைகள் பகுப்பு:இமயமலைப் பறவைகள்
மருதம்பட்டி ஊராட்சி
மருதம்பட்டி ஊராட்சி (Maruthampatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள விராலிமலை வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 996 ஆகும். இவர்களில் பெண்கள் 489 பேரும் ஆண்கள் 507 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அடாவடி
அடாவடி (Adavadi) வி. எஸ். பரத் ஹன்னா இயக்கத்தில் 2007 ஆண்டு வெளிவந்த இந்தியத் தமிழ்த் திரைப்படமாகும். சத்யராஜ், ராதா மற்றும் பலர் நடித்திருந்தனர். ஜி. சரவணா மற்றும் ஆர். சேகர் தயாரித்து, தேவா இசை அமைத்த இப்படம், 30 மார்ச் 2007 அன்று வெளியிடப்பட்டது. " ஏ" என்ற கன்னட படத்தின் மறு ஆக்கமாகும்.
கதைச்சுருக்கம்
பரத் (சத்யராஜ்) ஒரு கைதேர்ந்த, நேர்த்தியான பட இயக்குனர் ஆவார். முன் கோவ சுபாவம் கொண்டதால், தன்னை சுற்றி இருப்பவர்களை மரியாதை குறைவாகவும், அகந்தையுடனும் நடத்துவார் பரத். அவர் இயக்கும் திரைப்படம் ஒன்றில், சாந்தினி (ராதா) எனும் புதுமுக நடிகை அறிமுகமானார். நாளடைவில், சாந்தினி பரத்தை காதல் செய்தார். அனைவரின் முன்னிலையிலும், தன் காதலை பரத்திடம் வெளிப்படுத்தினாள். அது சற்றும் பிடிக்காத பரத், கோபம் கொண்டு, அனைவரின் முன்னிலையிலும் அவளை கன்னத்தில் அடித்து அவமான படுத்துகிறார். அதில் விரக்தி அடைந்த சாந்தினி, பரத்தை விட்டு விலகி வாழ்ந்து வருகிறார். சாந்தினியை மறக்க முடியாத பரத், குடி போதைக்கு அடிமையாகிறார். பரத்தும் சாந்தினியும் ஒன்று சேர்ந்தார்களா? என்ற கேள்விக்கு விடைகாணுதலே மீதிக் கதையாகும்.
தயாரிப்பு
அடிதடி எனும் வெற்றிப்படத்தை தொடர்ந்து, சத்யராஜுடன் அணி சேர்ந்தார், இயக்குனர் பரத் ஹன்னா. சுந்தரா டிராவல்ஸ் எனும் படத்தில் நடித்த ராதா, இப்படத்தில் கதாநாயகியாக நடிக்க தேர்வு செய்யப்பட்டார். தேவா இசை அமைக்க ஒப்பந்தமானார்
ஒலிப்பதிவு
ஸ்நேஹன், பிறைசூடன், செந்தில்குமார் எழுதிய பாடல் வரிகளுக்கு தேவா இசை அமைத்தார்.
மேற்கோள்கள்
பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
வேங்கூர் பெரியநயினார் கோயில்
வேங்கூர் பெரியநயினார் கோயில் தமிழ்நாட்டில் புதுக்கோட்டை மாவட்டம், வேங்கூர் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் குதிரை எடுப்பு முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தரைபாவுமை
thumb|200px|right|தரைபாவுமை தரைபாவுமை (tessellation) என்பது தட்டையான வடிவுடைய துண்டுகளைக் கொண்டு இடைவெளி விடாமலும், ஒருதுண்டின் மீது மற்றொன்று ஏறிக்கொள்ளாமலும் ஒரு சமதளத்தை முற்றிலுமாக நிறப்பும் தன்மை கொண்டிருப்பதும். எனவே இதனை நிறப்புமை என்றும், அடைப்புமை என்றும் கூறலாம்.
சீர்வடிவக் கோலங்கள்
ஒரு சமபரப்பை ஒரே வடிவம் கொண்ட உருவாலோ, அல்லது ஒரு சில வடிவங்கள் மட்டுமே கொண்ட உருவங்களினாலோ, சீராக அடுக்கி ஒரு சமபரப்பில் ஒரே இயல்பான வடிவம் தோன்றும் படி நிறைப்பது ஒரு கலை. டச்சுக்காரரான எம். சி. எஷெர் என்பாருடைய இப்படிப்பட்ட அறிவைத்தூண்டும் கலைப்படைப்புகள் புகழ் பெற்றவை. இக்கலைக்கு சீர்வடிவ சுவரோவியம் (Wallpaper group) எனக் கூறலாம். இது கணிதத்துறையில் ஒரு உறுப்பாகவும், படிகவடிவ இயலிலும் ஒரு துறையாகவும் உள்ளது. பொதுவாக 17 வகையான சீர்வடிவ சுவரோவிய வகைகள் உள்ளனவாகக் கண்டுள்ளனர். சீர்வடிவ சுவரோவியம் அமைக்க தேர்ந்தெடுக்கப்படும் அடிப்படை வடிவங்களின் இணையொப்புமையைப் பொருத்து பல்வேறு வகைகள் உருவாகின்றன. இணையொப்புமை என்பது ஒரு வடிவத்தை ஒரு குறிப்பிட்ட கோணத்தில் ஒரு அச்சை மையமாகக் கொண்டு திருப்பினாலோ, நகர்த்தினாலோ அவ்வடிவம் அதே தோற்றம் கொண்டிருப்பது. ஒரு சமபக்க முக்கோணத்தை 120 பாகை, 120 பாகையாக திருப்பினால் ஒரே வடிவம் கொண்டு இருப்பது போல. சில வகையான சீர்வடிவ சுவரோவியம் படங்களில் காட்டப்பட்டுள்ளன.
பகுப்பு:கட்டிடக் கூறுகள்
பிண்டம்
பிண்டம் என்பது நூல்களில் அமைக்கப்படும் பாகுபாடுகளில் ஒன்று. தொல்காப்பியம் இதனை இலக்கண நூலில் காணப்படும் என்னும் நான்கு உள்ளடுக்குப் படிகளில் ஒன்றாகக் குறிப்பிடுகிறது. பிண்டத்தை விளக்கும்போது சூத்திரம், ஓத்து, படலம் ஆகிய மூன்று உறுப்புகளும் அடங்கியது பிண்டம் என்று அது குறிப்பிடுகிறது.
உணவுப் பிண்டம்
அடிக்குறிப்புகள்
பகுப்பு:தொல்காப்பியம்
ஹரிஹரன் கோயில்
ஹரிஹரன் கோயில் (Harihareshwara Temple) இந்தியாவில், கர்நாடக மாநிலத்தின் தாவண்கரே மாவட்டத்தில், ஹரிஹர் வருவாய் வட்டத்தில், துங்கப்பத்திரை ஆற்றாங்கரையில்   ஹரிஹர் எனுமிடத்தில் அமைந்துள்ளது. ஹோய்சாளப் பேரரசின் இரண்டாம் வீர நரசிம்மன் மன்னனின்  தலைமைப் படைத்தலைவராக இருந்த பொலல்வா  (Polalva) என்பவரால் 1224இல் கட்டப்பட்டது. 1268இல் இக்கோயில் மறுசீரமைக்கப்பட்டது. இடது புறம் ஹரியும், வலது புறம் ஹரனும், இணைந்த ஹரிஹரன் எனும் சங்கரநாராயணன் சுவாமி பெயரில் அர்ப்பணிக்கப்பட்டது இக்கோயில். ஹரியும் சிவனும் ஒன்றே என்ற கோட்பாட்டை முன்னிறுத்த அமைந்த கோயில். இது போன்ற கோயில் தமிழ்நாட்டில் சங்கரன்கோயில் எனும் ஊரில் சங்கரன்கோயில் சங்கர நாராயணர் கோயில் அமைந்துள்ளது.
வெளி இணைப்புகள்
பகுப்பு:கர்நாடகாவில் உள்ள கோயில்கள் பகுப்பு:கர்நாடகாவில் உள்ள வைணவக் கோயில்கள் பகுப்பு:கர்நாடகாவில் உள்ள சிவன் கோயில்கள் பகுப்பு:இந்தியக் கட்டிடக்கலை பகுப்பு:இந்திய இந்துக் கோயில்கள் பகுப்பு:போசளர் கட்டிடக்கலை பகுப்பு:கர்நாடகாவில் உள்ள இந்துக் கோயில்கள் பகுப்பு:தாவணகெரே மாவட்டம்
த புரபொசி
த புரபொசி என்பது ஒரு கனடிய தமிழ் ராப் இசைக் குழு ஆகும். அரசியல் தாக்கம் மிக்க தலைப்புகளில் இவர்கள் தமிழ், ஆங்கிலம் இரண்டு மொழிகளிலும் பாட்டுக்களை வெளியிட்டுள்ளனர். தமிழா, தமிழா என்னும் பாடல் இவர்களால் வெளியிட்டப்பட்டது.
வெளி இணைப்புகள்
பகுப்பு:கனேடியத் தமிழ் சொல்லிசைக் குழுக்கள்
இந்திய மேலாண்மை கழகம் பெங்களூரு
இந்திய மேலாண்மை கழகம் பெங்களூரு (Indian Institute of Management Bangalore, ஐஐஎம்பி) இந்தியாவின் கர்நாடகா மாநிலம் பெங்களூருவில் உள்ள ஒரு வணிக பள்ளி. இதை இந்திய அரசு 1973 ஆம் ஆண்டு நிறுவியது, மேலும் இது மூன்றாவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும். இந்த பள்ளி ஆசியாவின் மிக சிறந்த மேலாண்மை பள்ளிகளுள் ஒன்று. இதன் தற்போதைய வளாகம் பெங்களூர் பந்நேர்கட்டா சாலையில் அமைந்துள்ளது. இது பிவி தோஷியால் வடிவமைக்கப்பட்டு 1983 ல் கட்டி முடிக்கப்பட்டது.
வெளி இணைப்புகள்
பகுப்பு:இந்திய மேலாண்மை பள்ளிகள்
தமிழ்ப் பக்தி இயக்கம்
தமிழ்ப் பக்தி இயக்கம் கி.பி. ஏழு முதல் ஒன்பதாம் நூற்றாண்டு முடிவு வரை தமிழகத்தில் செயற்பட்ட சமய சமூக அரசியல் இயக்கமாகும். தமிழர்களின் பல சங்ககால விழுமியங்களுக்கு சார்பாகவும், வைணவ சமயம் சைவ சமயம் ஆகியவற்றை முன்னிறுத்தியும், அக்காலப்பகுதியில் தமிழரிடையே செல்வாக்கு பெற்றிருந்த சமண, பௌத்த சமயங்களுக்கு எதிராகவும் தமிழ்ப் பக்தி இயக்கம் அமைந்தது.
காலம்
தமிழ் பக்தி இயக்கம் கி.பி 600 முதல் கி.பி 900 வரையான காலப்பகுதியினை பக்தி இயக்கம் என்பர். இக்காலத்தில் பல்லவர்கள் ஆட்சியாண்டனர்.
இந்தக் காலப்பகுதியில் பிராகிருதம் ஆட்சி மொழியாகவும் அரசவை மொழியாவும் செல்வாக்கு பெற்று "தமிழ்ப்பகைமையுணர்வும்" "தமிழர்களின் உணர்வாளுமையும்" பாதிக்கப்பட்டிருந்தது.
பக்தி இலக்கியங்கள்
தமிழ் பக்தி இலக்கியங்கள் என்பது சைவம், வைணவம் என இரு சமயங்களை மையமாகக் கொண்டது. தமிழகத்தில் ஆழ்வார்கள் வைணவ சமயத்தினையும், நாயன்மார்களில் சிலர் சைவ சமயத்தினையும் வளர்க்க பல்வேறு இலக்கியங்களை படைத்தனர். இந்த இலக்கியங்களின் துணை கொண்டே சமண, பௌத்த சமயங்கள் தோற்கடிக்கப்பட்டதாக கூறுகின்றனர்.
காரைக்காலம்மையார், சேரமான் பெருமாள், முதலாழ்வார் ஆகிய மூவரால் இந்த தமிழ் பக்தி இலக்கியம் தொடங்கப்பட்டது. கிபி 6 முதல் கிபி 9ம் நூற்றாண்டு வரை இந்த இலக்கியங்கள் இயற்றப்பட்டன. காரைக்கால் அம்மையார் பக்தி இலக்கியத்தின் முன்னோடியாக கருதப்படுகிறார். அந்தாதி, இரட்டை மணிமாலை, பதிகம்,கடைக்காப்பு, புதிய யாப்பு வடிவான கலித்துறை மற்றும் வெண்பா வடிவத்தினை பக்தி இலக்கியத்தில் அறிமுகம் செய்தார். அவரைப் பின்தொடர்தே பல இல்ககியங்கள் தோன்றின.
தோற்றம்
சிலர் பக்தி இயக்கம் வட இந்திய சமயத் தாக்கங்களின் வெளிப்பாடு என்கின்றார்கள். அக்கூற்றை நோக்கி, தமிழ்ப் பக்தி இலக்கியம் தொகுப்பாசிரியர் அ. அ. மணவாளனின் பின்வரும் கருத்துக்கள் இங்கு குறிப்பிடத்தக்கவை.
வடசொற்களும் வடநூற் கருத்துக்களும்தான் இந்த இலக்கியம் தமிழில் தோன்ற வழிவகுத்தன எனக் கருதினால் இந்தச் சொற்களும், கருத்துக்களுக்கும், நிகழ்ச்சிகளுக்கும் தாயகமான வட இந்தியப் பகுதிகளில் ஏன் இந்த இயக்கமும், இத்தகையை இலக்கியமும் முதன் முதலில் தோன்றவில்லை? வடமொழியை தம் ஒலிப்பிற்கும் இலக்கிய இலக்கண வழக்கிற்கும் மிகுதியாகப் பயன்படுத்தும் ஏணைய திராவிட மொழிகளில் ஏன் இந்த இயக்கமும் இத்தகைய இலக்கியமும் முதலில் தோன்றவில்லை?
விமர்சனங்கள்
"தமிழர்களின் பக்தியுணர்வும், தமிழுணர்வும் பெளத்த சமண சமயங்களை தமிழகத்திலிருந்து அழிக்க பகடைகாயாக பயன்படுத்திய காலமே பக்தி இலக்கியம் வளர்ந்த காலம் என்று மிகவும் தாமதமாக தமிழறிஞர்கள் தற்பொழுது கண்டு கொண்டிருக்கிறார்கள்."
மேற்கோள்கள்
பகுப்பு:தமிழர் அமைப்புகள் பகுப்பு:தமிழ்ச் சமூக இயக்கங்கள்
காவேரி (இதழ்)
காவேரி என்பது 1940- 1950 ஆம் ஆண்டுகளில் கும்பகோணத்திலிருந்து மாதம் தோறும் வெளிவந்த ஓர் இலக்கிய இதழ் ஆகும். கே. எஸ். இராமானுசம் என்பவர் இந்த காவேரி இதழின் வெளியீட்டாளரும் ஆசிரியரும் ஆவார்.
கதை, கவிதை, கட்டுரை, தொடர்கதை போன்ற இலக்கியப் படைப்புகள் காவேரி இதழில் இடம்பெற்றன. ஓரங்க நாடகங்கள், மொழிபெயர்ப்புக் கதைகள், ஆசிரிய உரைகள் ஆகியனவும் இந்த இதழில் அச்சேறி வெளிவந்தன. அந்தக் காலத்தில் அறியப்பட்ட சுத்தானந்த பாரதியார்,  தமிழழகன், நா.சீ வரதராசன், இளம்பாரதி, தொ. மு. பாஸ்கரத் தொண்டைமான் போன்ற இலக்கிய எழுத்தாளர்கள் இந்த காவேரி இதழில் எழுதி வந்தார்கள்.
சான்றாவணம்
காவேரி இதழ் தொகுப்பு, பாகம்:ஒன்று வெளியீடு:கலைஞன் பதிப்பகம், தியாகராய நகர், சென்னை-17
பகுப்பு:நின்று போன தமிழ் இதழ்கள்
மூக்கு குத்துதல்
பெரும்பாலும் சிறுமிகளுக்கும், பெண்களுக்கும் இந்த சடங்கை செய்கின்றனர்.மூக்குத்தி (Nose-jewel ) என்பது மூக்கில் துளையிட்டு அணியும் நகை. இப்போது, துளையிடாமலே அணியக் கூடிய மூக்குத்திகளும் கிடைக்கின்றன. பொதுவாக திருமணமான பெண்களே மூக்குத்தி அணிகிறார்கள். பெரும்பாலும் மூக்குத்தி உள்ளிட்ட மூக்கணிகள் தங்கத்திலேயே செய்யப்படுகின்றன. வெள்ளி, பித்தளையும் பயன்படுவதுண்டு.மூக்கின் எந்த பகுதியையும் தோலை அல்லது குருத்தெலும்புகள் மூடியிருக்கும் இடத்தில், பொதுவாக நகைகளை அணிந்து கொள்வதற்காக, மூக்குத்தி (மூக்கு குத்துதல்-நகை) என அழைக்கப்படுகின்றன. பல்வேறு வகையான மூக்கு துளையிடல் வகைகளில் இது பொதுவானது..ஆனால் குழந்தை மூன்றாவதும் ஆண் வாரிசாகவே பிறந்தால் சிலர் மூக்கை துளைத்து மூக்குத்தி அணிவித்து சடங்கை செய்கின்றனர்.
மேற்கோள்கள்
பகுப்பு:அணிகலன்கள்
கயா மாவட்டம்
கயா மாவட்டம், இந்திய மாநிலமான பீகாரின் மாவட்டங்களில் ஒன்று. ஆகும். இதன் தலைமையகம் கயாவில் உள்ளது.
இணைப்புகள்
பகுப்பு:பீகார் மாவட்டங்கள் பகுப்பு:கயா மாவட்டம்
அடம் கில்கிறிஸ்ற்
அடம் கிரைக் கில்கிறிஸ்ற் (Adam Craig Gilchrist), (பிறப்பு:14 நவமபர்,1971), இவர் "கில்லி" மற்றும் "சர்ச்சி" எனவும் அழைக்கப்படும் இவர் முன்னாள் ஆத்திரேலிய துடுப்பாட்ட அணியின் தலைவர் மற்றும் குச்சக் காப்பாளர் ஆவார்.
கில்கிறிஸ்ட் உலகின் தலைசிறந்த விக்கெட் காப்பாளர்களில் ஒருவராவார்.தொண்ணூற்று ஆறு டெஸ்ட் போட்டிகளில் மொத்தம் 379 பிடி எடுப்புகள்,37 ஸ்டம்பிங் என மொத்தம் 416 ஆட்டமிழப்புகளை செய்த இவர் தென் ஆபிரிக்காவின் மார்க் பவுச்சர்க்கு அடுத்ததாக டெஸ்ட் போட்டிகளில் அதிக ஆட்டமிழப்புகளை மேற்கொண்ட வீரராக காணப்படுகின்றார்.287ஒருநாள் போட்டிகளில் 417 பிடியெடுப்புகள் 55 ஸ்டம்பிங்ஸ் என மொத்தம் 472 ஆட்டமிழப்புகளை மேற்கொண்டு ஒருநாள் போட்டிகளில் குமார் சங்கக்காரவுக்கு அடுத்ததாக அதிக வீரர்களை ஆட்டமிழக்கச் செய்த இலக்குக் காப்பாளராக திகழ்கின்றார்.96 டெஸ்ட் போட்டிகளில் 17சதங்கள் 26அரைச்சதங்கள் அடங்கலாக மொத்தம் 5570 ஓட்டங்களையும் 287 ஒருநாள் போட்டிகளில் 16 சதங்கள் 55 அரைச்சதங்கள் அடங்கலாக மொத்தம் 9922 ஓட்டங்களையும் 13 T20 போட்டிகளில் மொத்தம் 272 ஓட்டங்களையும் குவித்துள்ளார்.இவர் சதமடித்த பதினாறு ஒருநாள் போட்டிகளிலும் ஆஸ்திரேலிய அணி வெற்றி பெற்றமை குறிப்பிடத்தக்கது.ஆஸ்திரேலிய அணியின் உபதலைவராகவும் ரிக்கி பாண்டிங் இல்லாத சமயங்களில் காப்டனாகவும் பணியாற்றிய கில்கிறிஸ்ட் இங்கிலாந்து பிராந்திய அணியான மிடில்செக்ஸ் அணிக்கும் ஐ.பி.எல் போட்டித் தொடரில் டெக்கான் சார்ஜர்ஸ், கிங்ஸ் லெவன் பஞ்சாப் ஆகிய அணிகளுக்கும் காப்டனாக திகழ்ந்துள்ளார்.இல் தென்னாப்பிரிக்காவில் இடம்பெற்ற ஐ.பி.எல்லின் இரண்டாவது சீசனில் தொடரின் சாம்பியனான டெக்கான் சார்ஜர்ஸ் அணியை அணித்தலைவராக இருந்து வழிநடாத்திச் சென்றவர் கில்கிறிஸ்ட் ஆவார்.இத் தொடரின் அரையிறுதியில் டெல்லி அணிக்கெதிராக பதினேழு பந்துகளில் அரைச்சதம் கடந்து ஐ.பி.எல் தொடரின் அதிவேக அரைச்சதத்தை பூர்த்தி செய்தார். அவ் அரைச்சதமானது தற்போது ஐ.பி.எல் தொடரின் அதிவேக அரைச்சதங்களில் ஐந்தாவது இடத்தில் உள்ளது.17/05/2011அன்று பஞ்சாபின் தர்மசாலாவில் நடைபெற்ற பெங்களூர் அணிக்கெதிரான போட்டியில் கில்கிறிஸ்டும் ஷோன் மார்சும் இரண்டாவது விக்கெட்டுக்காக இருநூற்று ஆறு ஓட்டங்களை பகிர்ந்து ஐ.பி.எல் போட்டி ஒன்றில் இருநூறுக்கு மேற்பட்ட ஓட்டங்களை பகிர்ந்த முதல் இணை என்ற சாதனையைப் பதிவு செய்தனர். இவ் இணைப்பாட்டமானது ஐ.பி.எல் தொடரில் எந்த ஒரு விக்கெட்டுக்காகவும் பகிரப்பட்ட அதிகூடிய ஓட்டங்கள் வரிசையில் தற்போது மூன்றாம் இடத்தில் உள்ளது. கில்கிறிஸ்ட்டின் மனைவியின் பெயர் மெலிண்டா.கில்கிறிஸ்ட் –மெலிண்டா தம்பதியினருக்கு ஹரிசன்,ரெட்,அர்ச்சி ஆகிய மூன்று மகன்களும் அன்னி ஜீன் எனப்படும் ஒரு மகளும் உண்டு.கிரிக்கெட்டில் மிக நேர்மையான வீரர்களில் ஒருவராக திகழ்ந்த கில்கிறிஸ்ட் பல தடவை நடுவர் ஆட்டமிழந்ததாக அறிவிக்காதபோதும் கூட தன் சுய முடிவின் அடிப்படையில் மைதானத்தை விட்டு வெளியேறியிருக்கிறார். இரண்டாயிரத்து மூன்றாம் ஆண்டு நடந்த உலககிண்ண இலங்கைக்கு எதிரான அரையிறுதியில் இவரது சுய முடிவிலான ஆட்டமிழப்பு பலரின் கவனத்தை ஈர்த்தது.கில்கிறிஸ்ட்டின் சுயசரிதை நூலான TRUE COLOURS 2008 ஆம் ஆண்டில் வெளியானது.
இவர் 1992 ஆம் ஆண்டில் முதல் தரத் துடுப்பாட்டப் போட்டிகளிலும், 1996 இல் இந்தியாவில் தனது முதல் ஒருநாள் போட்டிகளிலும் 1999 இல் தேர்வுத் துடுப்பாட்டப் போட்டிகளிலும் இவர் அறிமுகமானார். தனது தொழில் வாழ்க்கையில், ஆஸ்திரேலியாவுக்காக 96 தேர்வு போட்டிகளிலும், 270 க்கும் மேற்பட்ட ஒருநாள் போட்டிகளிலும் விளையாடினார்.
ஆரம்பகால வாழ்க்கை
ஆடம் கில்கிறிஸ்ட் 1971 இல் நியூ சவுத் வேல்ஸின் பெல்லிங்கனில் உள்ள பெல்லிங்கன் மருத்துவமனையில் பிறந்தார். நான்கு குழந்தைகளில் இவர் இளையவர் ஆவார். இவரும் இவரது குடும்பத்தினரும் டோரிகோ, ஜூனே மற்றும் பின்னர் டெனிலிக்வின் ஆகிய இடங்களில் வசித்து வந்தனர், அங்கு தனது பள்ளியான டெனிலிக்வின் சவுத் பப்ளிக் பள்ளியில் விளையாடியபோது இவர் பிரையன் டேபர் கேடயத்தை வென்றார் ( நியூ சவுத் வேல்ஸ் கிரிக்கெட் வீரர் பிரையன் டேபரின் பெயரிடப்பட்டது). தனது 13 ஆவது வயதில், இவரது பெற்றோர்களான ஸ்டான் மற்றும் ஜூன் ஆகியோர் லிஸ்மோர் சென்றனர். அங்கு கில்கிறிஸ்ட் கடினா உயர்நிலைப்பள்ளி துடுப்பாட்ட அணியின் தலைவராக இருந்தார். கில்கிறிஸ்ட் 17 வயதுக்குட்பட்ட மாநில அணிக்கு தேர்ந்தெடுக்கப்பட்டார்,. 1989 ஆம் ஆண்டில் லண்டனை தளமாகக் கொண்ட ரிச்மண்ட் துடுப்பாட்ட சங்கம் இவருக்கு உதவித்தொகை வழங்கியது.
கில்கிறிஸ்ட் தனது உயர் பள்ளி காதலியான மெலிண்டாவைத் திருமணம் செய்து கொண்டார் ,இந்தத் தம்பதியினருக்கு மூன்று மகன்களும் ஒரு மகளும் உள்ளனர்.
இந்தியன் பிரீமியர் லீக்
சர்வதேச கிரிக்கெட்டில் இருந்து ஓய்வு பெற்ற சில மாதங்களுக்குப் பிறகு வீரர் ஏலத்தில் 700,000 அமெரிக்க டாலர்களுக்கு வாங்கப்பட்ட இவர், 2008 சீசனுக்கான, போட்டியின் தொடக்க சீசனுக்காக டெக்கான் அணிக்காக விளையாடினார். கில்கிறிஸ்ட் இந்தியன் பிரீமியர் லீக்கில் (ஐபிஎல்) மொத்தம் ஆறு பருவங்களிலும் பங்கெடுத்தார். அதில், மூன்று முறை டெக்கான் சார்ஜர்ஸ் அணிக்காகவும் மற்றும் மூன்று முறை கிங்ஸ் லெவன் பஞ்சாப் அணிக்காகவும் விளையாடினார்.
2011 ஆம் ஆண்டில் நடைபெற்ற இந்தியன் பிரீமியர் லீக்கின் நான்காவது பருவத்திற்கான வீரர்கள் ஏலத்தில் பஞ்சாப் அணி நிர்வாகம் இவரை 900,000 அமெரிக்க டாலருக்கு ஏலத்தில் எடுத்தது.இவர் முன்னர் இருந்த டெக்கான் சார்ஜர்ஸ் அணியின் தலைமைப் பொறுப்பினை இலங்கைத் துடுப்பாட்ட அணியின் குமார் சஙகக்கரா ஏற்றுக்கொண்டார். மார்ச் 2012 இல்,நடைபெற்ற ஐபிஎல்லின் ஐந்தாவது பருவத்தில் இவர் அணியின் பயிற்சியாளராக நியமிக்கப்பட்டார். இவரது நண்பரும் முன்னாள் ஆஸ்திரேலிய அணியின் முன்னாள் வீரருமான மைக்கேல் பெவனுக்கு பதிலாக, தலைமை பயிற்சியாளராக ஒப்பந்தம் செய்யப்பட்டார்.
முன்பு இருந்த டெக்கான் சார்ஜர்ஸ் அணியில் கில்கிறிஸ்டுடன் பணிபுரிந்த டேரன் லெஹ்மன் தலைமை பயிற்சியாளராக நியமிக்கப்பட்டதைத் தொடர்ந்து, இவர் கிங்ஸ் லெவன் அணிக்காக மேலும் ஒரு ஐபிஎல் பருவத்தில் விளையாடத் தேர்வானார். மீண்டும் அந்த அணியின் தலைவராக நியமிக்கப்பட்டார்.
ஐ.பி.எல். இல் தனது ஆறு பருவங்களிலும் கில்கிறிஸ்ட் மொத்தம் 82 போட்டிகளில் விளையாடினார். டெக்கான சார்ஜர்ஸ் அணிக்காக 48 போட்டிகளிலும் கிங்ஸ் லெவன் அணிக்காக 34 போட்டிகளையும் விளையாடினார். இரண்டு நூறுகள் உட்பட 2,000 ரன்களுக்கு மேல் எடுத்துள்ளார்.
வெளி இணைப்புக்கள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:1971 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
முகாமுகம் (திரைப்படம்)
முகாமுகம் 1984 ஆம் ஆண்டில் வெளிவந்த மலையாளத் திரைப்படம் ஆகும். இத்திரைப்படத்தை எழுதி, இயக்கியவர் அடூர் கோபாலகிருஷ்ணன் ஆவார்.
கதை
கம்யூனிச இயக்கத்தில் தீவிரமாக இருக்கும் ஒருவரின் மீது கொலைப்பழி சுமத்தப்படுவதனால் தலைமறைவாய் இருக்கும் அவர் மரணமடைந்து விட்டதாக அனைவரும் நினைக்கும் போது 10 வருடங்கள் கழித்து அவர் திரும்பி வரும்போது ஏற்படும் நிகழ்வுகள் தான் திரைப்படத்தின் மையக் கதை ஆகும்.
விருதுகள்
* சிறந்த இயக்குனர் -அடூர் கோபாலகிருஷ்ணன் * சிறந்த திரைக்கதையாசிரியர்-அடூர் கோபாலகிருஷ்ணன் * சிறந்த திரைப்படம் * சிறந்த ஒலிப்பதிவு
வெளி இணைப்புகள்
பகுப்பு:1984 மலையாளத் திரைப்படங்கள்
பனைமரத்துப்பட்டி
பனைமரத்துப்பட்டி அல்லது பனமரத்துப்பட்டி (ஆங்கிலம்:Panaimarathupatti), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் சேலம் வட்டத்தில் இருக்கும் ஒரு பேரூராட்சி ஆகும். இவ்வூரில் பனைமரத்துப்பட்டி ஊராட்சி ஒன்றியத்தின் வட்டார வளர்ச்சி அலுவலகம் இயங்குகிறது.
அமைவிடம்
பனைமரத்துப்பட்டி பேரூராட்சிக்கு வடக்கில் சேலம் 12 கி.மீ. தொலைவில் உள்ளது. இதன் தெற்கில் ஆத்தூர் 60 கி.மீ. தொலைவிலும்; தெற்கில் நாமக்கல் 50 கி.மீ.; மேற்கில் மேட்டூர் 50 கி.மீ. தொலைவிலும் உள்ளன.
பேரூராட்சியின் அமைப்பு
12 ச.கி.மீ. பரப்பும், 15 பேரூராட்சி மன்ற உறுப்பினர்களையும், 33 தெருக்களையும் கொண்ட இப்பேரூராட்சி வீரபாண்டி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   2,468 குடும்பங்களும்,  9,368 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 75.17% மற்றும் பாலின விகிதம் ஆயிரம் ஆண்களுக்கு,  996 பெண்கள் வீதம் உள்ளனர்.
நியாய வணிகம்
நியாய வணிகம் என்பது வளர்ச்சியடைந்துவரும் நாட்டு உற்பத்தியாளர்களுக்கு மேம்பட்ட வணிகச் சூழலை வழங்குவதையும், அவர்களிடம் பேண்தகுவியலை ஊக்குவிப்பதையும் நோக்கமாகக் கொண்ட ஒரு சமூக இயக்கம் ஆகும். பொதுவாக நியாய வணிக சான்றளிப்பு வணிகங்கள் உற்பத்தியாளர்களிடம் இலாபத்தை மட்டும் நோக்காக் கொண்ட வணிகங்ளையும் விட கூடிய விலையில் பொருட்களைக் கொள்வனவும் செய்வார்கள். இதனூடாக உற்பத்தி தொழிலாளர்களுக்கு மேம்படுத்தப்பட்ட ஊதியத்தையும் பணிச் சூழலையும் வழங்குகிறார்கள். மேலும் உயர்ந்த சமூக சூழலிய சீர்தரங்களையும் இவர்கள் வேண்டி நிற்பார்கள்.
பகுப்பு:வணிகம் பகுப்பு:சமூக இயக்கங்கள்
ஓப்ரா வின்ஃப்ரே
ஓப்ரா கைல் வின்ஃப்ரே (பிறப்பு சனவரி 29, 1954) ஓர் அமெரிக்க அரட்டைக் காட்சி தொகுப்பாளர், தயாரிப்பாளர் மற்றும் வள்ளல். இவர் தன்பெயரைக் கொண்டு நடத்தும் ஓப்ரா வின்ஃப்ரே ஷோ என்ற தொலைக்காட்சி நிகழ்ச்சி இத்தைகைய வகை நிகழ்ச்சிகளின் வரலாற்றிலேயே மிகவும் உயர்ந்த மதிப்பீடுகளைப் பெற்று பல விருதுகளை வென்றுள்ளது. இவர் இருபதாம் நூற்றாண்டின் மிகுந்த செல்வமுடைய ஆபிரிக்க அமெரிக்கர், அமெரிக்க வரலாற்றிலேயே மிகப்பெரும் கருப்பின வள்ளல்,  மற்றும் ஒருநேரத்தில் உலகின்  ஒரே கருப்பு பில்லியனராக இருந்தவர் என்ற சிறப்புகளை உடையவர். இவர் மேலும் இருபதாம் நூற்றாண்டு உலகின் செல்வாக்கு மிகுந்த பெண்களில் ஒருவர்.
இளமை வாழ்க்கை
வின்ஃப்ரே மிசிசிப்பியின் ஊரகப்பகுதியில் பதின்ம வயது தனியாக வாழ்ந்த அன்னைக்குப் பிறந்தவர். பின்னர் விசுகொன்சின் மாநில மில்வாக்கியின் உள்நகரப்பகுதியில் வளர்ந்தார். இளமையில் பல இன்னல்களை எதிர்கொண்டார்; ஒன்பது வயதில் பாலின வன்முறை, பதினான்கு வயதில் முதல் தாய்மை, குழந்தையின் குறைவயது மரணம் எனப்பல. தனது தந்தை என அறியப்பட்டவருடன் ஓர் முடிதிருத்துபவருடன் டென்னசியில் வாழத்துவங்கிய வின்ப்ரே தனது பள்ளிப்படிப்பின் போதே பத்தொன்பது வயதில் ஓர் வானொலிநிலையத்தில் உள்ளூர் செய்திகளைத் தொகுத்து வழங்கத் தொடங்கினார். அவரது உணர்ச்சிமய பேச்சுத்திறமை அவரை பகல்வேளை அரட்டை நிகழ்ச்சி பகுதிக்கு மாற்றம் வாங்கித்தந்தது. மூன்றாம்தர சிகாகோ அரட்டை நிகழ்ச்சியை முதல்நிலைக்கு கொண்டுவந்த பின்னர் தமது தயாரிப்பு நிறுவனத்தை நிறுவி தயாரித்த நிகழ்ச்சிகளை உலகெங்கும் விற்கத் துவங்கினார்.
காட்சியின் சிறப்புகள்
தமது அரட்டை நிகழ்ச்சிகளில் ஊடகத்தொடர்பில் தனிப்பட்ட வாக்குமூலங்களை வெளிப்படுத்தும் வகையினை உருவாக்கியவராக அறியப்படுகிறார். ஓர் யேல்  ஆய்வின்படி இவரது நிகழ்ச்சிகள் மூலம் இருபதாம் நூற்றாண்டின் தயக்கங்கள் தூக்கியெறியப்பட்டு ஓரினச்சேர்க்கையாளர்கள்,ஈரினச்சேர்க்கையாளர்கள்,திருநங்கைகள் முன்னணி சமூகத்தில் ஏற்றுக்கொள்ளப்பட்டுள்ளனர். 1990களின் மத்தியில் அவரது நிகழ்ச்சியில் இலக்கியம், தன்னிலை மேம்பாடு மற்றும் ஆன்மீகம் இடம்பெற துவங்கியது.பொதுவாக ஒப்புதல் பண்பாட்டை வளர்த்தவர்,  சர்ச்சைக்குரிய தன்னிலை மேம்பாடு பழக்கங்களை வளர்த்தவரென்றும் குறை கூறப்பட்டாலும் தனது இன்னல்களை  எதிர்கொண்டு மற்றவர்களுக்கு உதவி புரிபவராக போற்றப்படுகிறார்.
வெளியிணைப்புகள்
பகுப்பு:1954 பிறப்புகள் பகுப்பு:அமெரிக்கர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சாவிக் கொத்து
சாவிக் கொத்து என்பது பயன்பாட்டில் வைத்திருக்கும் சாவிகளை ஒரு வளையத்தினுள் ஒன்றாகச் சேர்த்து வைப்பதற்கு உதவும் ஒரு பொருளாகும். இந்த சாவிக் கொத்து பல உலோகங்களில், பல்வேறு வடிவமைப்புகளில், அழகிய வேலைப்பாடுகளுடன் உருவாக்கப்படுகிறது. பொழுது போக்காக நாணயம் சேகரித்து வைப்பவர்களைப் போல் இந்த சாவிக் கொத்துகளை இதன் வடிவமைப்புகளுக்காகவே சேகரித்து வைக்கும் வழக்கமுடையவர்களும் இருக்கிறார்கள்.
பகுப்பு:வீட்டுக் கருவிகள்
நாட்டு ஒற்றுமைக்கான இந்திரா காந்தி விருது
நாட்டு ஒற்றுமைக்கான இந்திரா காந்தி விருது இந்திய தேசிய காங்கிரசு கட்சியினால் 1985ஆம் ஆண்டு முதல் ஆண்டுதோறும் வழங்கப்பட்டு வரும் விருதாகும். இது நாட்டின் ஒற்றுமைக்காகவும் இந்தியாவின் பல்வேறு சமய,மொழி,சாதி மற்றும் குமுகக்குழுக்களிடையே புரிந்துணர்வையும் நல்லிணக்கத்தையும் வளர்க்கும் தனிநபர் அல்லது நிறுவனங்களுக்கு வழங்கப்படுகிறது. கலை,அறிவியல்,பண்பாடு,கல்வி,இலக்கியம்,இதழியல் மற்றும் பொதுவாழ்வில் முதன்மையானவர்களைக் கொண்ட பரிந்துரை குழுவினால் விருது பெறுவோர் தெரிந்தெடுக்கப்படுகின்றனர். விருது இந்திய ரூபாய்கள் 1.51இலக்கமும் பாராட்டிதழும் கொண்டது. இந்திராகாந்தி இறந்த நாளான 31 அக்டோபர் அன்று இவ்விருது வழங்கப்படுகிறது.
மேலும் பார்க்க
பகுப்பு:அமைதிப் பரிசுகள்
புரொம் ரஷ்யா வித் லவ்
புரொம் ரஷ்யா வித் லவ் (From Russia with Love) என்பது 1963 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் இரண்டாவது படம் ஆகும். இந்த படம் 1957 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குனர் 'டெரன்ஸ் யங்' என்பவரால் எடுக்கப்பட்டது.
இந்த திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, பெட்ரோ அர்மெண்டரிஸ், லோட்டே லென்யா, ராபர்ட் ஷா, பெர்னார்ட் லீ மற்றும் டேனீலா பியாஞ்சி ஆகியோர் நடித்துள்ளார்கள். இப்படத்தின் கால நீளம் 115 நிமிடங்கள். இப்படத்தின் ஆக்கச்செலவு 2 மில்லியன் ஆகும். இத்திரைப்படத்திற்காக துருக்கி மற்றும் இத்தாலி போன்ற நாடுகளில் படப்பிடிப்பு நடைபெற்றது. இந்த திரைப்படம் 11 அக்டோபர் 1963 இல் வெளியானது.
வெளி இணைப்புகள்
பகுப்பு:1963 திரைப்படங்கள் பகுப்பு:ஆங்கிலத் திரைப்படங்கள் பகுப்பு:பிரித்தானிய திரைப்படங்கள் பகுப்பு:பிரித்தானிய பரபரப்பூட்டும் திரைப்படங்கள் பகுப்பு:உளவு திரைப்படங்கள் பகுப்பு:போர் திரைப்படங்கள் பகுப்பு:சண்டைத் திரைப்படங்கள் பகுப்பு:ஜேம்ஸ் பாண்ட் திரைப்படங்கள் பகுப்பு:தொடர் திரைப்படங்கள் பகுப்பு:சுவிட்சர்லாந்தில் படமாக்கப்பட்ட திரைப்படங்கள் பகுப்பு:அமெரிக்கத் திரைப்படங்கள்
திருவேடகம் ஏடகநாதேசுவரர் கோயில்
திருவேடகம் ஏகடநாதேசுவரர் கோயில் தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர் பாடல் பெற்ற இத்தலம் மதுரை மாவட்டத்தில் அமைந்துள்ளது. இத்தலத்தில் சம்பந்தர் ஆற்றிலிட்ட தலம் எதிரேறிக் கரையடைந்தது என்பது தொன்நம்பிக்கை.
மதுரை மாவட்டம், சோழவந்தான் அருகே திருவேடகம் எனும் கிராமத்தில் அமைந்துள்ள ஏடகநாதர் கோயில் திருஞானசம்பந்தரால் தேவாரப் பாடல் பெற்ற சிவத்தலமாகும். இத்தலத்தின் மூலவர் ஏடகநாதேஸ்வரர், தாயார் ஏலவார்குழலி. இத்தலத்தின் தலவிருட்சமாக வில்வ மரமும், தலத்தின் தீர்த்தமாக பிரம தீர்த்தக்குளம் மற்றும் வைகை ஆறு ஆகியவை உள்ளன.
திருஞானசம்பந்தர் எழுதிய ’வாழ்க அந்தணர்’ என்ற திருப்பதிகம் எழுதிய ஓலை வைகையாற்று வெள்ளத்தை எதிர்த்து கரையை அடைந்த தலம்.
திருவேடகம்
மதுரையில் இருந்து வடக்கே வைகை நதியின் கரையோரம் அமைந்துள்ள சிவத்தலம் திருவேடகம். இங்கு வைகை நதி தெற்கு வடக்காக ஓடுவதால் காசிக்கு நிகரான சிறப்பு உடையதாக இத்தலம் கருதப்படுகிறது. இத்தலத்தில் ஒரு நாள் தங்கி இருந்து இறைவனை முழுமனதுடன் பூஜை, அர்ச்சனை முதலியன செய்து வழிபட்டால் காசியில் ஆயுள் முழுவதும் வாழ்ந்த புண்ணியம் கிடைக்கும் என்று கூறப்படுகிறது. பிரம்மா, பராசரர், வியாசர் ஆகியோர் இத்தலத்தில் இறைவனை வழிபட்டுள்ளனர். இக்கோவிலில் உள்ள காலபைரவர் சந்நிதியும் மிகவும் விசேஷமானது. தல வரலாறு: மதுரையை அரசாண்டு வந்த கூன்பாண்டியன் சமண சமயத்தைச் சார்ந்தவன். அவன் மனைவி மங்கையர்க்கரசி ஒரு சிறந்த சிவ பக்தை. 63 நாயன்மார்களில் ஒருவராகத் திகழ்பவள். சைவத்தைக் காப்பாற்ற மங்கையர்க்கரசி அழைப்பின் பேரில் திருஞானசம்பந்தர் மதுரைக்கு வந்தபோது திருநீறு பூசி அரசன் கூன்பாண்டியனின் வெப்ப நோய் நீங்க உதவினார். அங்கிருந்த சமணர்கள் ஆத்திரமுற்று சம்பந்தருடன் அனல் வாதம் புனல் வாதம் புரிந்தனர். சமணர்கள் தங்கள் ஏட்டை தீயில் இட்ட போது அது எரிந்து சாம்பல் ஆயிற்று. ஆனால் சம்பந்தர் திருநள்ளாற்றுப் பதிகம் எழுதிய ஏட்டை தீயில் இட்ட போது அது எரிந்து சாம்பல் ஆகாமல் பச்சையாகவே இருந்தது. பின்பு புணல் வாதத்தின் போது சமணர்கள் எழுதிய ஏட்டை ஆற்றில் விட்ட போது அது ஆற்றுடன் சென்றது. ஆனால் சம்பந்தர் "வாழ்க அந்தணர் " என்று தொடங்கும் பதிகம் எழுதியிட்ட ஏட்டை வைகை ஆற்றில் விட்ட போது அது வைகை நதியின் நீரோட்டத்தை எதிர்த்து சென்றது. மதுரை பாண்டிய மன்னனின் மந்திரி குலச்சிறையார் என்பவர் குதிரையின் மீதேறி வைகை நதியின் நீரோட்டத்தை எதிர்த்து செல்லும் ஏட்டைப் பின் தொடர்ந்து செல்ல அது ஓரிடத்தில் வைகை ஆற்றின் கரையில் ஒதுங்கியது. பாண்டிய மன்னன் ஏடு ஒதுங்கிய இடத்தில் ஒரு சிவலிங்கத்தைக் கண்டு அங்கு ஒரு ஆலயம் எழுப்பினான். அதுவே திருவேடகம் என்ற இந்த பாடல் பெற்ற ஸ்தலம்
திருப்பணி
தற்போது (டிசம்பர் 2015) இக்கோயிலில் திருப்பணி நடைபெற்றுக்கொண்டிருக்கின்றது.
ஆதாரங்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:மதுரை மாவட்டத்திலுள்ள சிவன் கோயில்கள்
3,5-டைநைட்ரோசாலிசிலிக் அமிலம்
3,5-டைநைட்ரோசாலிசிலிக் அமிலம் (3,5-Dinitrosalicylic acid) என்பது C7H4N2O7 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். ஐயுபிஏசி பெயரிடு முறையில் இச்சேர்மத்தை 2-ஐதராக்சி-3,5-டைநைட்ரோபென்சாயிக் அமிலம் என்று அழைக்கின்றனர். அரோமாட்டிக் சேர்மமான இச்சேர்மம் ஒடுக்கும் சர்க்கரைகளுடனும் பிற ஒடுக்கும் மூலக்கூறுகளுடனுன் வினைபுரிந்து 3-அமினோ-5-நைட்ரோசாலிசிலிக் அமிலம் உருவாகிறது. 540 நானோமீட்டரில் இவ்வமிலம் வலிமையாக ஒளியை ஈர்க்கிறது. முதலில் சிறுநீரில் உள்ள ஒடுக்கும் பொருட்களைக் கண்டறிவதற்காக அறிமுகப்படுத்தப்பட்ட இம்முறை இப்பொழுது பரவலாக இரத்தத்திலுள்ள கார்போவைதரேட்டு அளவைக் கண்டறியவும் பயன்படுத்தப்படுகிறது. ஆல்பா-அமைலேசுகளை மதிப்பிடவும் 3,5-டைநைட்ரோசாலிசிலிக் அமிலம் பிரதானமாகப் பயன்படுகிறது. எனினும், டைநைட்ரோசாலிசிலிக் அமிலத்திற்கென குறிப்பிடத்தகுந்த தனித்திறன் ஏதுமில்லாததால் நொதிகள் சார்ந்த முறைகள் பரிந்துரைக்கப்படுகின்றன.
தயாரிப்பு முறை
சாலிசிலிக் அமிலத்தை நைட்ரோயேற்றம் செய்வதன் மூலம் 3,5-டைநைட்ரோசாலிசிலிக் அமிலம் தயாரிக்க முடியும்.
மேற்கோள்கள்
பகுப்பு:நைட்ரோபென்சீன்கள் பகுப்பு:சாலிசிலிக் அமிலங்கள்
தமிழ்த் திரைப்பட நடிகைகளின் பட்டியல்
பகுப்பு:திரைப்படம் தொடர்பான பட்டியல்கள்
தமிழ் இலக்கிய வகைமை ஒப்பீட்டு அட்டவணை
வெளி இணைப்புகள்
பகுப்பு:தமிழ் இலக்கியம் பகுப்பு:அட்டவணைகள்
குவாங் சியூகின்
குவாங் சியூகின்( Huang Xueqin) (பிறப்பு 1988) ஒரு மி டூ இயக்க ( #MeToo ) ஆர்வலரும், பெண் கள் உரிமை ஆர்வலரும், சீனாவின் சுதந்திர பத்திரிகையாளரும் ஆவார். ஒரு பத்திரிகையாளராக பணியாற்றுவதற்கு முன்பு, குவாங் சீனாவின் குவாங்டொங் மாகாணத்திலுள்ள குவாங்சௌவிலுள்ள பல செய்தித்தாள்களில் புலனாய்வு பத்திரிகையாளராகப் பணியாற்றினார். செப்டம்பர் 2021 இல், இவரும் மற்றொரு ஆர்வலரான வாங் ஜியான்பிங்கும் காணாமல் போனார்கள். அரச அதிகாரத்தை சீர்குலைத்த குற்றச்சாட்டில் தடுத்து வைக்கப்பட்டதாக நம்பப்பட்டது. 2022 ஆம் ஆண்டில், சர்வதேச பெண்கள் ஊடக அறக்கட்டளை பெண் ஊடகவியலாளர்களுக்கு வழங்கும் விருதைப் பெற்றார். அநியாயமாக சிறையில் அடைக்கப்பட்ட ஒரு பத்திரிகையாளருக்கு இது வழங்கப்பட்டது. =
சீனப் பெண் பத்திரிகையாளர்கள் மீதான பாலியல் துன்புறுத்தல் அறிக்கை
அக்டோபர் 2017 இல், குவாங் சீனப் பெண் பத்திரிகையாளர்களின் பாலியல் துன்புறுத்தல் பற்றிய அனுபவத்தின் மீது ஒரு கணக்கெடுப்பைத் தொடங்கி 416 பதில்களைச் சேகரித்தார். மார்ச் 7, 2018 அன்று, இந்தக் கணக்கெடுப்பின் அடிப்படையில், அறிக்கை வெளியிடப்பட்டது. அறிக்கையின்படி, 80% க்கும் மேற்பட்ட பெண் பத்திரிகையாளர்கள் பாலியல் துன்புறுத்தலுக்கு ஆளான அனுபவத்தைக் கொண்டுள்ளனர். கணக்கெடுப்பில் பங்கேற்ற பெண் பத்திரிகையாளர்களில் 42.2% பேர் ஒன்றுக்கு மேற்பட்ட முறை பாலியல் துன்புறுத்தலை அனுபவித்துள்ளனர்.
பெய்ஹாங் பல்கலைக்கழக சம்பவம்
அக்டோபர் 2017 இல், பெய்ஹாங் பல்கலைக்கழக முனைவரான லூ சிசி, தனது முன்னாள் ஆராய்ச்சி ஆலோசகர் சென் சியாவு என்பவர் மீது  பாலியல் புகார். தெரிவித்தார். அவர் தனது மாணவர்களை பல ஆண்டுகளாக துன்புறுத்தி வந்தார். இருப்பினும், இவரது அறிக்கைக்கு பல்கலைக்கழகம் பதிலளிக்கவில்லை. இதற்கிடையில், பாலியல் துன்புறுத்தல் குறித்த சீனப் பெண் பத்திரிகையாளர்களின் அனுபவம் குறித்த குவாங்கின் கணக்கெடுப்பைக் கண்டு, அவரது உதவியை நாடினார். இவர்கள் "ஹார்ட் கேண்டி" என்ற கூட்டணியை உருவாக்கி, ஜனவரி 1, 2018 அன்று வெய்போவில் சென் சியாவோவின் நடத்தைகளை அம்பலப்படுத்தினர். இது ஒரு நாளில் மூன்று மில்லியனுக்கும் அதிகமான பார்வைகளைப் பெற்றது. இதற்குப் பதிலடியாக, பல்கலைக்கழகம் சென் சியாவோவின் கற்பித்தல் நற்சான்றிதழ்களை ரத்து செய்தது, கல்வி அமைச்சகம் அவரது "சாங்ஜியாங் அறிஞர்" பட்டத்தை ரத்து செய்தது. இது சீனாவின் மி டூ இயக்கத்தின் தொடக்கத்தைக் குறித்தது.
அதைத் தொடர்ந்து, குவாங், பல மி டூ இயக்கத்திற்கு ஆதரவாக பல பிரச்சாரங்களைத் தொடங்கினார்.
2021ல் மீண்டும் கைது
செப்டம்பர் 19, 2021 அன்று, குவாங் மற்றும் தொழிலாளர்களின் உரிமைகள் வழக்கறிஞர் வாங் ஜியான்பிங் காணாமல் போயினர். இவர்கள் இருவரும் அரச அதிகாரத்தைத் தூண்டிய குற்றச்சாட்டின் பேரில் விசாரணைக்காக காவலில் வைக்கப்பட்டிருக்கலாம் என்று இந்த விஷயத்தை நன்கு அறிந்த ஒருவர் கூறியதாக ஒரு மனித உரிமை அமைப்பு கூறியது. நவம்பர் 2021 இல், குவாங்சோ பொது பாதுகாப்பு பணியகத்தால் வழங்கப்பட்ட கைது அறிவிப்புகள் இதை உறுதி செய்தது. அரச அதிகாரத்தை சீர்குலைக்கத் தூண்டியதாக சந்தேகத்தின் பேரில் குவாங்சோ பொது பாதுகாப்பு பணியகத்தால் இவர்கள் கைது செய்யப்பட்டதாகவும், இப்போது குவாங்சோவில் உள்ள எண் 1 தடுப்பு மையத்தில் தடுத்து வைக்கப்பட்டிருப்பதாகவும் அந்த அறிவிப்பில் குறிப்பிடப்பட்டுள்ளது.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள்
கிரந்திகாரி ஆதிவாசி மகிளா சங்கதன்
கிரந்திகாரி ஆதிவாசி மகிளா  சங்கதன் (Krantikari Adivasi Mahila Sangathan புரட்சிகர ஆதிவாசி பெண்கள் அமைப்பு ) இந்தியாவில் தடைசெய்யப்பட்ட பெண்கள் அமைப்பு ஆகும். கிரந்திகாரி ஆதிவாசி மஹிலா சங்கதன் (காம்ஸ்) என்பது ஆதிவாசி மகளிர் சங்கத்தானாவின் (AMS) தோன்றல் ஆகும். ஆதிவாசி மகளிர் சங்கதனாவின் அடித்தளம் 1986 இல் மாவோயிஸ்டுகளால் உருவாக்கப்பட்டது.
குறிக்கோள் மற்றும் நோக்கம்
காம்ஸ் இன் பதிவுசெய்யப்பட்ட உறுப்பினர்களின் எண்ணிக்கை சுமார் 90,000 ஆகும், இது பதிவு செய்யப்பட்ட உறுப்பினர்களின் எண்ணிக்கையைப் பொறுத்தவரையில் இந்தியாவின் மிக உயர்ந்த மகளிர் அமைப்புகளில் ஒன்றாக உள்ளது. ஆனால், 2011 ல், ராகுல் பண்டிதா, காம்ஸ் இன் உறுப்பினர்கள் சுமார் 100,000 என மதிப்பிடப்பட்டதாகக் கூறினார்.
காம்ஸ் பெண்கள் எதிர்கொள்ளும் பல்வேறு சமூக பிரச்சனைகளில் கவனம் செலுத்துகிறது. காம்ஸ் உறுப்பினர்கள் சமூகத்தில் பெண்களுக்கு எதிரான செயல்களை குறிப்பாக பெண்களை கடத்துவது மற்றும் அவர்களின் விருப்பத்திற்கு எதிராக திருமணம் செய்ய கட்டாயப்படுத்துவது, பலதார மணம் போன்றவற்றை எதிர்த்து போராடுகிறார்கள். அமைப்பின் உறுப்பினர்கள் மாதவிடாய் காலத்தில் கிராமத்தை விட்டு வெளியேறி காட்டில் தஞ்சமடையும் ஆதிவாசி பாரம்பரியத்திற்கு எதிராக பிரச்சாரம் செய்தனர். உறுப்பினர்கள் தங்கள் சமூகங்களில் உள்ள ஆணாதிக்க மனநிலைக்கு எதிரான நிலைப்பாட்டை எடுக்கின்றனர். தண்டகாரண்யாவில், ஆதிவாசி ஆண்கள் வயல்களில் விதைகளை விதைக்க பெண்களை அனுமதிக்கவில்லை, ஆனால் காம்ஸ் இன் உறுப்பினர்கள் இந்திய கம்யூனிஸ்ட் கட்சியை (மாவோயிஸ்ட்) அணுகியபோது, கட்சி (ஆதிவாசிகளுடன்) சந்திப்புகளை நடத்தியது. சந்திப்பின் போது, ஆதிவாசி ஆண்கள் தங்கள் தவறை ஏற்றுக்கொண்டு, இதுபோன்ற செயல்களில் ஈடுபடாமல் இருக்க முடிவு செய்தாலும், அவர்கள் இன்னும் தங்கள் முடிவை நடைமுறைக்கு கொண்டு வரவில்லை. எனினும், சிபிஐ (மாவோயிஸ்ட்) பெண்கள் "ஜந்தனா சர்க்கார் விற்கு சொந்தமான பொதுவான நிலங்களில்," பெண்கள் விதை விதைக்கவும், காய்கறிகளை வளர்க்கவும் உறுதி அளித்தனர்
பஸ்தர் மாவட்டத்தில், காம்ஸ் உறுப்பினர்கள் காவல் துறையினரின் கொடுமைகளை முன்னிலைப்படுத்த நூற்றுக்கணக்கானோருடன் திரண்டனர். மேலும், சில நேரங்களில் வருகை ஆயிரக்கணக்கானோர் காவல் துறையினரை "உடல்ரீதியாக எதிர்கொள்ள" இருந்தனர்.
அருந்ததி ராய் பின்வருமாறு எழுதுகிறார்,
அமைப்பின் உறுப்பினர்கள் கட்டாய இடம்பெயர்வு மற்றும் பிற அரசியல் பிரச்சினைகள் போன்ற பிரச்சினைகளையும் எதிர்கொள்கின்றனர். காம்ஸ் தண்டகாரண்ய பிராந்தியத்தில் சுரங்கத் தொழில் செய்வதனை எதிர்க்கிறது என்று ராய் கூறுகிறார்.
சல்வா ஜூடும் மூலம் குற்றம் சாட்டப்பட்டது
கேஎம்எஸ்ஸின் மூத்த ஊழியர் அருந்ததி ராயிடம் சல்வா ஜூடும் உறுப்பினர்களால் பாலியல் பலாத்காரம் செய்யப்பட்ட பின்னர், அமைப்பின் உறுப்பினர்கள் பலர் காம்சினை விட்டு வெளியேறி சிபிஐ -யில் சேர்ந்தனர் என்று கூறினார். காம்ஸ் உறுப்பினர்களாக இல்லாத ஆனால் சல்வா ஜூடும் உறுப்பினர்களால் காம்ஸ் உறுப்பினர்கள் மீதான கொடுமைகளைக் கண்ட பல பெண்களும் மாவோயிஸ்டுகளுடன் சேர்ந்துள்ளனர்.
சட்ட ரீதியான தகுதி
காம்ஸ் இந்திய கம்யூனிஸ்ட் கட்சி (மார்க்சிஸ்ட் -லெனினிஸ்ட்) மக்கள் போரின் ஒரு முன்னணி அமைப்பாக அறிவிக்கப்பட்டது, இதனால் இந்த அமைப்பு தடை செய்யப்பட்டது. அருந்ததி ராய் கூறுகையில், இந்திய அரசாங்கம் எந்த நேரத்திலும் 90,000 உறுப்பினர்களையும் "அழிக்க" முடியும். என்று எழுதினார்.
நான் மிகவும் உறுதியான பாரபட்சத்துடன் சென்றேன். ஒரு ஆயுதப் போராட்டத்தில், பெண்கள் வன்முறையின் முடிவில் இருந்தனர். அங்கு இருந்த கொரில்லாக்களில் 48 சதவிகிதம் பெண்களாக இருந்ததினைக் கண்டேன். அவர்கள் தங்களது தாய்மார்கள் மற்றும் சகோதரிகள் பாலியல் பலாத்காரம் செய்யப்படுவதையும்,வீடுகள் எரிக்கப்பட்டதையும்,நேரில் கண்டுள்ளனர் அல்லது அவர்களின் சொந்த சமூகத்தின் ஆணாதிக்கத்திலிருந்து தப்பிக்க அவர்கள் இதில் சேர்ந்துள்ளனர். கிரந்திகாரி ஆதிவாசி மகிளா சங்கதன் (சத்தீஸ்கர் மாநிலத்தில் ஒரு பெண்கள் அமைப்பு) 90,000 உறுப்பினர்களைக் கொண்டுள்ளது மற்றும் அநேகமாக இந்தியாவின் மிகப்பெரிய பெண்ணிய இயக்கமாகும். ஆனால் அவர்கள் அனைவரும் பயங்கரவாதிகள் என்று அழைக்கப்படுகிறார்கள் என்று கூறினார்.
சான்றுகள்
பகுப்பு:இந்தியாவில் பெண்ணிய நிறுவனங்கள்